»Hvad mener du? Gustav skal være hos mig, jeg har ikke tænkt mig at komme med ham«.

Katrine så undrende på sms'en fra sin ekskæreste. Han havde haft deres fælles søn i tre dages 'samvær' over nytåret, og modsat hvad deres aftale fra Statsforvaltningen dikterede, insisterede han på at beholde 3-årige Gustav hos sig to dage ekstra. Nu stod Katrine forgæves og ventede i januars frostvejr foran sin opgang.

»Jeg blev vred over, at han brød vores aftale. Vores søn bliver meget påvirket, når aftaler ændrer sig. Men der var ikke noget, jeg kunne gøre, fandt jeg hurtigt ud af«, fortæller Katrine, der ønsker at være anonym.